**ОБЩИНСКА ИЗБИРАТЕЛНА КОМИСИЯ – АВРЕН**

**ПРОТОКОЛ**

**№ 16/15.10.2019 г.**

Днес, **15.10.2019 г.** в **17:00 ч.** в с. Аврен, Област Варна се проведе заседание на Общинска избирателна комисия – Аврен.

На заседанието присъстваха:

**Председател -** Киркор Ардаш Нишанян

|  |  |
| --- | --- |
| **ЗАМ.-ПРЕДСЕДАТЕЛ:** | Екатерина Димитрова Иванова |
| **ЗАМ.-ПРЕДСЕДАТЕЛ:** | Захари Николов Захариев |

**Секретар –** Юлия Радославова Илиева

**Членове:** Зорница Славова Стаматова

 Кети Христова Куртева

Ирена Стефанова Иванова

Мария Петрова Славова

Даниела Стратева Стратева

Кристиян Костантинов Георгиев

Теменужка Андрова Любенова

Снежана Маринова Костова

Ивелин Василев Иванов

 Председателят на комисията откри заседанието, а Заместник председателят Захариев установи присъствие на 13 члена на ОИК-Аврен и наличие на кворум.

Председателят на комисията запозна присъстващите с проекта за дневен ред, както следва:

1. Решение относно подвижна избирателна комисия;
2. Доклад на председателят относно постъпила жалба;
3. Промяна състав на СИК-Близнаци;
4. Доклад на председателят относно входирани писма;

Проектът за дневен ред се подложи на гласуване:

**„ЗА**” предложението гласуваха: Киркор Ардаш Нишанян, Екатерина Димитрова Иванова, Захари Николов Захариев, Юлия Радославова Илиева, Зорница Славова Стаматова, Ирена Стефанова Иванова, Мария Петрова Славова, Даниела Стратева Стратева, Теменужка Андрова Любенова, Снежана Маринова Костова, Кети Христова Куртева, Кристиян Костантинов Георгиев и Ивелин Василев Иванов.

**ПРОТИВ**: няма

**По точка първа от дневният ред :**

Председателят докладва за получено писмо с изх. № ОП-3577/14.10.2019 г. на Общинска администрация - Аврен, входирано във входящият регистър на ОИК-Аврен под вх. № 86/14.10.2019 г., с което ни уведомяват, че до 12.10.2019 г. включително не са постъпили заявления за гласуване с подвижна секционна избирателна комисия и че са поданени 934 заявления за вписване на избиратели в избирателните списъци по настоящ адрес, като второто обстоятелство е за сведение на комисията, поради което, предлагам следният проект на

**Р Е Ш Е Н И Е
№ 102-МИ
Аврен, 15.10.2019**

**ОТНОСНО:** Подвижна секционна избирателна комисия;

Във връзка с писмо с изх. № ОП-3577/14.10.2019 г. на Общинска администрация - Аврен, входирано във входящият регистър на ОИК-Аврен под вх. № 86/14.10.2019 г., с което ни уведомяват, че до 12.10.2019 г. включително, не са постъпили заявления за гласуване с подвижна секционна избирателна комисия и на основание чл. 87 от ИК, ОИК-Аврен

**Р Е Ш И:**

1. Поради липса на обстоятелства, попадащи в обхвата на чл. 90, ал. 1 от ИК и поради това, че до 12.10.2019 г. включително не са постъпили заявления за гласуване с подвижна избирателна кутия, ОИК Аврен **не назначава** подвижна секционна избирателна комисия (ПСИК) за територията на община Аврен.

Дадена бе думата за предложения и допълнения.

Проектът за решение се подложи на гласуване:

**„ЗА”** предложението гласуваха: Киркор Ардаш Нишанян, Екатерина Димитрова Иванова, Захари Николов Захариев, Юлия Радославова Илиева, Зорница Славова Стаматова, Ирена Стефанова Иванова, Мария Петрова Славова, Даниела Стратева Стратева, Теменужка Андрова Любенова, Снежана Маринова Костова, Кети Христова Куртева, Кристиян Костантинов Георгиев и Ивелин Василев Иванов.

**ПРОТИВ:** няма

Решението подлежи на обжалване пред Централна избирателна комисия, в срок до 3 дни от обявяването му, на осн. чл. 88 от ИК.

Председател :

Киркор Нишанян

Секретар :

Юлия Илиева

Качено на : ……….. Свалено на : ………..

Подпис 1 : Подпис 1 :

Подпис 2 : Подпис 2 :

**По точка втора от дневният ред :**

Председателят докладва следните обстоятелства:

На 14.10.2019 г. в 10:40 мин. в залата на ОИК-Аврен се яви лично кандидатът за кмет на община и общински съветник М.С.К. и входира жалба, заведена в регистъра за постъпилите жалби и сигнали до ОИК-Аврен под вх. № 3/14.10.2019 г. В жалбата си жалбоподателят навежда твърдения относно нарушение от ръководството на Община Аврен или по-точно кандидата за кмет и общински съветник Е.М.М. изразяващи се в използването на официалната фейсбук страница на Община Аврен за користни цели и субективно пристрастие към определени кандидати. Страницата била политизирана и пълна информация от нискоразрядни сайтове. В жалбата е посочен линк към въпросната статия, в която според жалбоподателят са оформени нападащи новини към него и това водело до вреди както на него така и на последователите и привържениците му, като моли да се преустанови веднага агитационната насоченост на официалната страница на Община Аврен във фейсбук.

ОИК-Аврен с писмо с изх. № 20/15.10.2019 г. изиска незабавно становище от Общинска администрация – Аврен и получи такова, което входира под вх. № 87/15.10.2019 г. във входящият регистър на ОИК-Аврен. В становището си Общинска администрация – Аврен твърди, че Фейсбук платформата е безплатна и като такава достъп до нея имат абсолютно всички субекти на правото, като липсва задължение да бъдат изписвани истинските имена в полетата за лична информация при създаването на профил, група или страница. Това създава особено големи затруднения в идентифицирането на лицата-създатели на страници и групи във фейсбук. Общинска администрация – Аврен заявява категорично че не поддържа фейбук страница или група, тъй като има официална интернет страница. Заявява, че посоченият фейсбук линк е към група, а не към страница и групите могат да бъдат създадени от всеки и наименовани спрямо въображението на създателите си. Видно от информацията показана във въпросната група, администратор на групата е интернет сайт, с който Общинска администрация – Аврен няма каквито и да било договорни отношения. За съжаление няма държавен орган, който да следи дали дадена група или страница кръстена на държавен или местен орган е реално създадена и администрирана от съответният държавен или местен орган. Официално ни уведомяват, че в същата тази група преди време е имало и публикации от граждани, които са се оплаквали именно от ръководството на Община Аврен. Общинска администрация-Аврен като общинска администрация също поемала незаслужени негативи от въпросната фейсбук група, но няма представа кой е реалният й създател и администратор. По допустимостта на жалбата изискват от ОИК-Аврен като компетентен орган да се съобрази с Решение № 794-МИ/27.08.2019 г. на ЦИК, а по точно с т.7 и т.8 от същото.

След извършена справка в официалната интернет страница на ЦИК от страна на ОИК-Аврен, относно цитираното решение, а по-точно т.7 и т.8 от него бе установено следното :

7. „Медийна услуга“ по смисъла на § 1, т. 15 от ДР на ИК е създаването и разпространението на информация и съдържание, предназначени за значителна част от аудиторията и с ясно въздействие върху нея, независимо от средствата и технологията, използвани за предаването им. Медийни услуги са:

а) печатните медии – вестници, списания и други периодични издания;

б) медиите, разпространявани чрез електронни съобщителни мрежи, като:

аа) обществените и търговските електронни медии – лицензираните или регистрираните обществени или търговски доставчици на аудио-визуални медийни услуги или радиоуслуги;

бб) онлайн новинарските услуги – електронните издания на вестници, списания, информационни агенции и други електронни издания.

8. **Не са медийни услуги социалните мрежи (фейсбук, туитър и други подобни) и личните блогове.**

С оглед на гореизложеното ОИК-Аврен приема следните факти :

Жалбата е подадена от заинтересовано лице по надлежен ред.

С дадената възможност за становище на Общинска администрация – Аврен бе констатирано, че цитираната в жалба с вх. № 3/14.10.2019 г. в регистъра за постъпилите жалби и сигнали до ОИК-Аврен статия във фейсбук и по-точно в група с наименование община Аврен, не е създадена и/или администрирана от общинската администрация. Още повече след извършена служебна проверка от страна на ОИК-Аврен бе доказано и твърдението в становището на Община Аврен, че същата група в която се намира процесната статия има и статии против ръководството на Общинска администрация – Аврен. ОИК-Аврен не може да приеме по категоричен начин, че цитираната фейсбук група е създадена и администрирана от ръководството на Общинска администрация – Аврен и поради това, следва жалбата да се остави без уважение.

Но преюдициално спрямо разглеждането на подадената от М.С.К жалба е Решение № 794-МИ/27.08.2019 г. на ЦИК, а по точно с т.7 и т.8 от същото, с оглед на което, ОИК-Аврен следва изобщо да не допусне до разглеждане жалбата, тъй като процесната статия е публикувана във фейсбук, а фейсбук не попада в законовата дефиниция за „медийни услуги“. Платформата на фейсбук е тип „социална мрежа“ в която, всички регистрирани лица имат правото да изразяват тяхното мнение независимо дали е политическо, спортно, религиозно, битово или друго.

С оглед на гореизложеното и на основание Решение № 794-МИ/27.08.2019 г. на ЦИК, а по точно т. 7 и т. 8 от същото, както и съгласно трайната практика по сходни казуси на ЦИК, ОИК – Аврен не допуска до разглеждане жалба с вх. № 3/14.10.2019 г. в регистъра за постъпилите жалби и сигнали до ОИК-Аврен подадена от М.С.К. – кандидат за кмет на община и общински съветник, като същата остава за сведение.

**По точка трета от дневният ред :**

**Председателят докладва следните обстоятелства :**

С вх. № 88/15.10.2019 г. във входящият регистър на ОИК-Аврен, Общинска администрация – Аврен входират писмо, с което ни уведомяват за постъпило предложение от ПП ГЕРБ относно промяна в състава на секционна избирателна комисия с. Близнаци.

 С оглед на гореизложеното, Ви предлагам следният проект на

**Р Е Ш Е Н И Е
№ 103-МИ
Аврен, 15.10.2019**

**ОТНОСНО:** Одобряване на постъпило предложение от ПП ГЕРБ за промяна в състава на СИК 03 01 00 003 – с. Близнаци;

На основание постъпило в ОИК-Аврен писмо от Общинска администрация- Аврен с № 88/15.10.2019 г. във входящият регистър на ОИК-Аврен, ОИК-Аврен

**Р** **Е** **Ш** **И** **:**

**1.** Изменя свое решение № 72-МИ от 30.09.2019, както следва:

1.1. ОСВОБОЖДАВА  като зам.-Председател в СИК № 03 01 00 003, находяща се в с. Близнаци, Община Аврен, Ивелина Кирилова Ганчева, с ЕГН \*\*\*\*\*\*\*\*\*\* и анулира издаденото й удостоверение.

1.2. НАЗНАЧАВА като зам.-Председател в СИК № 03 01 00 003, находяща се в с. Близнаци, Община Аврен, Стоян Каменов Чолаков с ЕГН \*\*\*\*\*\*\*\*\*\* и издава съответното удостоверение.

Дадена бе дума за разисквания и предложения.

Проектът за решение се подложи на гласуване:

**„ЗА**” предложението гласуваха: Киркор Ардаш Нишанян, Екатерина Димитрова Иванова, Захари Николов Захариев, Юлия Радославова Илиева, Зорница Славова Стаматова, Ирена Стефанова Иванова, Мария Петрова Славова, Даниела Стратева Стратева, Теменужка Андрова Любенова, Снежана Маринова Костова, Кети Христова Куртева, Кристиян Костантинов Георгиев и Ивелин Василев Иванов.

**ПРОТИВ**: няма

Решението подлежи на обжалване пред Централна избирателна комисия, в срок до 3 дни от обявяването му, на осн. чл. 88 от ИК.

Председател :

Киркор Нишанян

Секретар :

Юлия Илиева

Качено на : ……….. Свалено на : ………..

 Подпис 1 : Подпис 1 :

Подпис 2 : Подпис 2 :

**По точка четвърта от дневният ред :**

**Председателят докладва всички входирани писма за периода от предходното заседание до 15.10.2019 г.**